Spojené provincie La Platy alebo Spojené provincie juhoamerické (ďalšie názvy pozri dole) bola únia, ktorá združovala väčšinu provincii bývalého Miestokráľovstva Río de la Plata v Južnej Amerike, ktoré vznikli vďaka tzv. Májovej revolucii v roku 1810 a Argentínskej vojne za nezávislosť z rokov 1810 až 1818. Hlavné mesto bolo Buenos Aires. Argentínska ústava uznáva v súčasnosti Spojené provincie La Platy (Provincias Unidas del Río de la Plata) za jeden z oficiálnych názvov krajiny, ktorý označuje argentínsky národ v modernom ponímaní.